Mette Frederiksen besøger i løbet af tirsdagen landets fire største byer. Først gik turen til Aalborg, hvor hun blev mødt af partifæller og nysgerrige vælgere på Nytorv. - Det her er jo min valgkreds, så selvfølgelig skal jeg være her på den sidste dag i valgkampen. Det er selvfølgelig også for at sige tak til mange af de mennesker, som i de sidste par uger har knoklet derudaf, siger Mette Frederiksen. Nerver kommer senere Valgdagen indeholder et stramt program for statsministeren. Efter hun har afsluttet sit besøg i Aalborg, går turen videre til Aarhus, Odense og til sidst København, hvor valgets afgørelse skal følges tæt. - Det er altid dejligt at være hjemme i Aalborg. Der er selvfølgelig noget særligt ved at tale med nogle mennesker, som har været oppe og sætte krydset ved os, siger Mette Frederiksen. Afgørelsen kommer formentlig sent i aften, og nerverne hos statsministeren er derfor stadig i bero. - Jeg tror først, det kommer lidt senere. - Jeg tror, at der i aften begynder at komme lidt flere nerver på, siger Mette Frederiksen.

Opsummering:
Statsminister Mette Frederiksen bruger den sidste dag i valgkampen på at rejse riget rundt. Lige efter middag ankom hun til Aalborg, inden turen går videre.